CELEX: C2004/228/32
Language: et
Date: 2004-09-11 00:00:00
Title: Euroopa Kohtu (viies koda) 8. juuni 2004. aasta määrus liidetud kohtuasjades C-250/02 kuni C-253/02 ja C-256/02 (Tribunale amministrativo regionale del Lazio eelotsusetaotlus): Telecom Italia Mobile SpA e.a. versus Ministero dell'Economia e delle Finanze (Euroopa Kohtu kodukorra artikli 104 lõige 3 — Küsimused, mille kohta on kohus juba otsuse teinud)

11.9.2004   
            
            
               ET
            
            
               Euroopa Liidu Teataja
            
            
               C 228/17
            
         
      EUROOPA KOHTU
   
   (viies koda)
   8. juuni 2004. aasta määrus
   liidetud kohtuasjades C-250/02 kuni C-253/02 ja C-256/02 (Tribunale amministrativo regionale del Lazio eelotsusetaotlus): Telecom Italia Mobile SpA e.a. versus Ministero dell'Economia e delle Finanze (1)
   
   (Euroopa Kohtu kodukorra artikli 104 lõige 3 - Küsimused, mille kohta on kohus juba otsuse teinud)
   (2004/C 228/32)
   Kohtumenetluse keel: itaalia
   Euroopa Kohus (viies koda) koosseisus: koja esimees C. Gulmann, kohtunikud S. von Bahr (ettekandja) ja R. Silva de Lapuerta, kohtujurist D. Ruiz-Jarabo Colomer, kohtusekretär R. Grass, võttis 8. juunil 2004 liidetud kohtuasjades C-250/02 kuni C-253/02 ja C-256/02, mille aluseks on Tribunale amministrativo regionale del Lazio (Itaalia) EÜ asutamislepingu artikli 234 alusel esitatud eelotsusetaotlus kohtuasjades Telecom Italia Mobile SpA (C-250/02), Blu SpA (C-251/02), Telecom Italia SpA (C-252/02), Vodafone Omnitel SpA, endine Omnitel Pronto Italia SpA (C-253/02), WIND Telecomunicazioni SpA (C-256/02) versus Ministero dell'Economia e delle Finanze, Ministero delle Comunicazioni, menetlusse kaasatud Albacom SpA (C-251/02), Telemar SpA (C-252/02), Euroopa Parlamendi ja nõukogu 10. aprilli 1997. aasta direktiivi 97/13/EÜ üldlubade ja üksiklitsentside ühise raamistiku kohta elektersideteenuste valdkonnas (EÜT L 117, lk 15) tõlgendamise kohta, vastu määruse, mille resolutsioon on järgmine:
   Euroopa Parlamendi ja nõukogu 10. aprilli 1997. aasta direktiivi 97/13/EÜ üldlubade ja üksiklitsentside ühise raamistiku kohta elektersideteenuste valdkonnas sätted ning eriti artikkel 11 keelavad liikmesriikidel nõuda elektersideteenuste valdkonnas üksiklitsentse omavatelt äriühingutelt mainitud direktiivis lubatud tasudest erinevaid ning viimastele lisanduvaid tasusid ainult seetõttu, et nad omavad mainituid litsentse, nagu see on toimunud kõnealustes kohtuasjades.
   
      (1)  EÜT C 219, 14.9.2002.